62019TO0881_INF
Ordonanța Tribunalului (Camera a cincea) din 9 septembrie 2021 – GABO :mi/Comisia
(Cauza T-881/19)
„Clauză compromisorie – Al șaselea și al șaptelea program-cadru pentru activități de cercetare, de dezvoltare tehnologică și demonstrative (2002-2006 și 2007-2013) – Programul-cadru de cercetare și inovare «Orizont 2020» (2014-2020) – Convenții de subvenționare – Compensarea unor creanțe – Identificarea pârâtului – Nerespectarea cerințelor de formă – Articolul 76 litera (d) din Regulamentul de procedură – Inadmisibilitate vădită”
1.
Procedură jurisdicțională – Sesizarea Tribunalului în temeiul unei clauze compromisorii – Calitatea de pârât – Convenții de subvenționare încheiate în cadrul celui de Al șaselea și al celui de al șaptelea program-cadru pentru activități de cercetare, de dezvoltare tehnologică și demonstrative (2002-2006 și 2007-2013) și al Programului-cadru pentru cercetare și inovare „Orizont 2020” (2014-2020) – Convenții încheiate cu Agenția Executivă pentru Cercetare (REA) – Acțiune îndreptată împotriva Comisiei – Inadmisibilitate vădită
(art. 272 TFUE; Regulamentul nr. 58/2003 al Consiliului; Decizia 2013/778 a Comisiei)
(a se vedea punctele 27-31)
2.
Procedură jurisdicțională – Cerere de sesizare – Cerințe de formă – Identificarea obiectului litigiului – Expunere sumară a motivelor invocate – Trimitere globală la alte înscrisuri anexate la cererea introductivă – Inadmisibilitate
[art. 272 TFUE; Statutul Curții de Justiție, art. 21 primul paragraf și art. 53, primul paragraf; Regulamentul de procedură al Tribunalului art. 76 lit. (d)]
(a se vedea punctele 35-39 și 47-50)
Obiectul
Cerere întemeiată pe articolul 272 TFUE având ca obiect obligarea Comisiei la rambursarea costurilor eligibile suportate de reclamantă, în primul rând, între august 2015 și aprilie 2016 și, în al doilea rând, în perioada procedurii preliminare de insolvență, și anume 1680681,82 euro, la care se adaugă 76552,6 euro cu titlu de dobânzi, în temeiul convențiilor de subvenție în cadrul celui de Al șaselea și al șaptelea program-cadru pentru activități de cercetare, de dezvoltare tehnologică și demonstrative și al programului-cadru pentru cercetare și inovare „Orizont 2020”.
Dispozitivul
1)
Respinge acțiunea ca inadmisibilă.
2)
Obligă GABO:mi Gesellschaft für Ablauforganisation:milliarium mbH & Co. KG la plata cheltuielilor de judecată.